I assyrische Tegscht werd Que zerstmol im Joor 858 v.xa0Chr. gnennt, wo de König Kate vo Que sich mit anderne neohethitische verbündet gege s assyrische Heer vom Salmanessarxa0III. gchämpft hett. De Salamanessar hett die syrischi Koalition bisigt und isch 842, 840 und nomole 833 v.xa0Chr. i Que iigfale und hett debi meriri Städt eroberet, drunder au Kisuatni, wo de alti bronzezittlich Name Kizzuwatna fortfüert. Er hett d Stadt Tarzi ignoo, da isch s antiki Tarsos. Dai hetter de Kate abgsetzt und a sinnere Stell a dem sii Brüeder Kirri iigsetzt. Hundert Joor spööter, nämmli i de baide Joore 738 und 732 v.xa0Chr. werd de König Urikki vo Que gnennt, wo a de Assyrer Tribut zallt hett. Er isch vermuetli identisch mit em König Awariku vo Hiyawa vo de luwische Inschrifte, wo as e Noofaar vom Muksus bizaichnet werd.